અફૉર્ડેબલ હાઉસિંગ અને ૧૦૦ સ્માર્ટ સિટી તૈયાર કરવાની વડા પ્રધાનની યોજનાના ભાગરૂપે મોદી સરકાર બાંધકામના ક્ષેત્રે વિદેશી રોકાણ માટેના નિયમો હળવા કરવા વિશે વિચારી રહી છે. એમાં સ્માર્ટ સિટીને સીધા વિદેશી રોકાણની તમામ શરતોથી મુક્ત રાખવા, રોકાણકારો માટે વધુ આકર્ષક બનાવવા તેમ જ ઈઝી એક્ઝિટ વિન્ડો પૂરી પાડવા વિચારી થઈ રહ્યો છે. હાલના ત્રણ વર્ષના લૉક-ઇન પિરિયડને બદલે નવા FDI માહોલમાં ડેવલપર ફૉરેન ઇન્વેસ્ટમેન્ટ પ્રમોશન ર્બોડની મંજૂરી મેળવીને કે પછી પ્રોજેક્ટ પૂરો થયા બાદ બહાર નીકળી શકે છે. અફૉર્ડેબલ હાઉસિંગની કિંમતના ૩૦ ટકા રકમ જમા કરનારા ડેવલપરને લઘુતમ કૅપિટલાઇઝેશન અને એક્ઝિટ સંબંધી બંધનોથી બાકાત રાખવામાં આવશે. આ તમામ સવલતો વિદેશી રોકાણને આકર્ષવા માટે પૂરી પાડવામાં આવી છે. બાંધકામ હેઠળનો એરિયા ૫૦ હજાર ચોરસ ફૂટથી ઘટાડીને ૨૦ હજાર ચોરસ ફૂટ અને લઘુતમ મૂડીરોકાણ ૧૦ અબજ ડૉલરથી ઘટાડીને પાંચ અબજ ડૉલર કરવાનો પ્રસ્તાવ રજૂ કરવામાં આવ્યો છે. દેવાંના વધી રહેલા બોજને કારણે વિલંબમાં પડેલા બાંધકામ હેઠળના પ્રોજેક્ટ્સ ઝડપથી પૂરા કરવા સરકાર નિયમોને હળવા બનાવવા માટે વિચારી રહી છે.